**HOZZÁJÁRULÓ NYILATKOZAT**

**személyes adatok kezeléséhez az Adatkezelő által meghirdetett nyereményjátékra történő feliratkozáshoz**

A jelen adatkezelési hozzájárulás online (elektronikus módon történő) elfogadásával kifejezetten, befolyásmentesen és önkéntesen, konkrét tájékoztatás után, kifejezetten és egyértelműen hozzájárulok (a továbbiakban: Felhasználó), hogy a Magyar TourMix Kft. (Cg. 19-09-509216, székhely: 8251 Zánka, Naplemente u. 2./B; a továbbiakban: Adatkezelő) a [www.programturizmus.hu](http://www.programturizmus.hu) weboldalon (a továbbiakban Portál) a megadott személyes adataimat **az Adatkezelő által meghirdetett nyereményjátékra történő feliratkozás céljából** (továbbiakban: Nyereményjáték) céljából kezelje. Adatkezelő elérhetőségei, valamint a jelen hozzájárulással kapcsolatos adatvédelemi tájékoztató elérhető a Portálon. A Nyereményjáték a magánszemélyek széles körében, nyilvánosan kerül meghirdetésre, ahol a sorsolásra kerülő nyeremény nem áru, szolgáltatás vagy pénz, hanem utalvány (kupon).

**Az adatkezelés célja:** A Nyereményjáték célja a Felhasználók hűségének elismerése, a visszatérő Felhasználók arányának javítása, új Felhasználók számának növelése és a Felhasználók tájékoztatása a Portálra felkerült aktuális és népszerű megjelenésekről. Ennek érdekében a nyereményjátékra való feliratkozáskor a jelentkező kifejezett Hozzájárulását adja, hogy a Portáltól a nyereményjátékkal és a Portálra felkerült megjelenésekkel kapcsolatos időszakos elektronikus leveleket kapjon.

**Az adatkezelés jogalapja:** Az Adatkezelő általi adatkezelésekre az információs önrendelkezési jogról és az információszabadságról szóló 2011. évi CXII. törvény (a továbbiakban: Info.tv.) 5. § (1) bekezdés a) pontja szerint a Felhasználó önkéntes hozzájárulása alapján, valamint az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény alapján kerül sor.

**Az adatkezelés időtartama:** A Hozzájárulás mindaddig érvényes, ameddig azt Felhasználó meg nem tiltja Adatkezelő számára. Az Adatkezelő a játékban résztvevőket az adott havi feliratkozók adatbázisából, véletlen generálás alapján sorsolja ki. Az adott havi sorsolás után az adatok az évente egy alkalommal megtartott rendkívüli sorsolások időpontjáig megőrzésre kerülnek, mert a rendkívüli sorsolásokban minden Felhasználó részt vesz, aki nem vonta vissza hozzájárulását.

**A kezelt adatok köre:**

Név \*

E-mail cím \*

A \*-gal jelölt adatok megadása kötelező. Ezek hiányában a hozzájáruláson alapuló adatkezelés nem jöhet létre, mert ezek nélkül az adatok kezelése okafogyottá válik.

**A sorsoláson nyereményben részesülők további adatai:**

Nőknél leánykori név\*;

Édesanya leánykori neve\*;

Születési hely, év, hó, nap\*;

Lakcím: irányítószám, település, utca, házszám, emelet, ajtó\*;

Levelezési cím, ha más, mint a lakcím\*.

A \*-gal jelölt adatok megadása kötelező. Az adatokra az 1995. évi CXVII. tv.a személyi jövedelemadóról 1. számú mellékletének 8.14 pontja alapján az adómentes nyereményjáték miatt kötelező.

A Portál használata során az Adatkezelő technikai okokból automatikusan rögzíti a Felhasználó IP címét, az általa használt operációs rendszer és böngészőprogram típusát és más információkat. Ezen adatok naplózását a rendszer folyamatosan végzi, de nem kapcsolja össze a regisztráció során vagy a felhasználás során megadott adatokkal. Az így nyert adatokhoz a Felhasználók nem, csak az Adatkezelő fér hozzá. Adatkezelő rögzítheti azoknak az internetes oldalaknak az adatait, ahonnan a Felhasználó eljutott a Portálra, és azokat is, amelyeket a Portálon meglátogatott, valamint a látogatás idejét és időtartamát. A Felhasználó személyére, profiljára ezekből az adatokból nem lehet következtetni. A Portál látogatóinak számítógépét a rendszer egy ún. cookie-val (süti) azonosítja.

**Kik ismerhetik meg a regisztrált adatokat:** A személyes adatok megismerésére a Adatkezelő, illetve Adatkezelő belső munkatársai valamint az általa igénybevett Adatfeldolgozó(k) a hatályos jogszabályok szerint jogosultak.

**NYILATKOZAT**

A jelen nyilatkozat elfogadásával kijelentem, hogy az Adatkezelő Adatkezelési tájékoztatóját megismertem.

Jogosult vagyok arra, hogy az Adatkezelő és az annak megbízásából vagy rendelkezése alapján eljáró adatfeldolgozó által kezelt személyes adataim vonatkozásában:

* Az adatkezeléssel összefüggő tényekről az adatkezelés megkezdését megelőzően az Adatkezelőtől **tájékoztatást** kapjak.
* Tudomásom van arról, hogy az önkéntes hozzájárulásomat, bármely időpontban visszavonhatom, ez azonban nem érinti a visszavonás előtti adatkezelést
* Kérelmemre a személyes adataimat és az azok kezelésével összefüggő információkat az Adatkezelő a **rendelkezésemre** bocsássa.
* Jogosult vagyok arra, hogy a rám vonatkozó, az Adatkezelőnek rendelkezésére bocsátott személyes adatokat tagolt, széles körben használt, géppel olvasható formátumban megkapjam továbbá jogosult vagyok arra, hogy ezeket az adatokat **egy másik adatkezelőnek továbbítsam**.
* Kérelmemre az Adatkezelő személyes adataimat **helyesbítse**, illetve kiegészítse. Regisztráció során, a Portálon a helyesbítést magam is elvégezhetem.
* Kérelmemre, valamint meghatározott további esetekben személyes adataim kezelését az Adatkezelő **korlátozza**.
* Kérelmemre, a személyes adataimat az Adatkezelő **törölje**.
* Tudomásul veszem, hogy a 16 éven aluli gyermekem csak törvényes képviselője útján – annak hozzájárulása esetén - nyilatkozhat a regisztrációról..
* Jogosult vagyok arra, hogy bármikor **tiltakozzak** a rám vonatkozó személyes adatok e célból történő kezelése ellen, ebben az esetben a személyes adatok a továbbiakban e célból nem kezelhetők.
* Amennyiben úgy ítélem meg, hogy személyes adataim kezelésével kapcsolatos jogsérelem ért
* az illetékes bírósághoz fordulhatok, ennek során dönthetek úgy, hogy a pert a lakóhelyem, vagy tartózkodási helyem szerinti törvényszék előtt indítom meg.
* vagy vizsgálatot kezdeményezhetek a Nemzeti Adatvédelmi és Információszabadság Hatóságnál, (1125 Budapest, Szilágyi Erzsébet fasor 22/C., ugyfelszolgalat@naih.hu, +36-1-3911400, www.naih.hu).